L’alcalde de Burjassot rep la insígnia d’or del Club de Coloms de Raça en el seu XXV aniversari
2025-07-24

La Sala d’Exposicions “Les Sitges” situada en el conegut Pati de Burjassot va acollir ahir diumenge el lliurament de Premis del XV Concurs Exposició “Ciutat de Burjassot”, organitzat pel Club de Coloms de Raça de la Comunitat Valenciana. Un concurs especial, ja que, amb ell, el Club ha celebrat el XXV aniversari de la seua fundació. La cerimònia, molt emotiva, va servir per lliurar els guardons als premiats en les diferents categories, després de tot un cap de setmana en el qual els ciutadans i les ciutadanes van poder passar-se a contemplar la bellesa i peculiaritats dels diferents exemplars de coloms.

Però a més, i per celebrar aquests 25 anys de passió per aquest esport, el Club va voler fer un especial reconeixement a persones i entitats que, d’alguna manera, han contribuït a la projecció d’aquesta afició. En primer lloc, l’alcalde de Burjassot, Rafa García, va rebre la insígnia d’or del Club que li va ser imposada pel president, Francisco Juan. També el regidor Manuel Pérez Menero va rebre la insígnia del Club pel seu suport a aquest esport durant els anys que es va encarregar de la regidoria d’Esports. Així mateix, l’emissora local Burjassot Ràdio va rebre un reconeixement per la seua labor de difusió d’aquest esport i l’Institut Municipal de Cultura i Joventut, representat pel seu director, Antonio Collado, pel seu continuat suport en totes les iniciatives dutes a terme pel Club de Coloms de Raça.